യുവാവിനെ വീട്ടില് കയറി വെട്ടിക്കൊന്ന സംഭവം മൂന്ന് പ്രതികള് അറസ്റ്റില് മുളന്തുരുത്തി:അടിപിടി, ലഹരിമരുന്ന് കേസുകളിലെ സ്ഥിരം പ്രതിയായ യുവാവിനെ വീട്ടില്കയറി വെട്ടിക്കൊന്ന സംഭവത്തില് മൂന്നുപേര് പിടിയില്. മുളന്തുരുത്തി പെരുമ്ബിള്ളിയില് ഈച്ചിരവേലില് മത്തായിയുടെ മകന് ജോജി മത്തായി24യാണ് കൊല്ലപ്പെട്ടത്. തിങ്കളാഴ്ച വൈകിട്ട് നാലരയോടെ രണ്ടു ബൈക്കുകളിലായെത്തിയ അഞ്ചംഗ സംഘമാണ് ആക്രമണം നടത്തിയത്. ജോജിയുമായി സംഘം വാക്കുതര്ക്കത്തില് ഏര്പ്പെടുകയും മുറ്റത്തുവച്ചുതന്നെ ആക്രമിക്കുകയുമായിരുന്നു. ജോജിയുടെ കഴുത്തിനും നെഞ്ചിനുമാണ് വെട്ടേറ്റത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇത് തടയാന് എത്തിയപ്പോള് പിതാവ് മത്തായിക്കും വെട്ടേറ്റു. കൃത്യത്തിന് ശേഷം ബൈക്കും ആയുധങ്ങളും ഉപേക്ഷിച്ചാണ് പ്രതികള് ഓടി മറഞ്ഞത്. ആശുപത്രിയിലേക്കുള്ള വഴിമദ്ധ്യേ കൃത്യം ചെയ്തവരെപ്പറ്റി ജോജി സൂചന നല്കിയിരുന്നു. തുടര്ന്നുള്ള അന്വേഷണത്തിലാണ് നടക്കാവ് സ്വദേശി അതുല് 25 ഉദയംപേരൂര് സ്വദേശി ശരത് 27, വടക്കന് പറവൂര് സ്വദേശി മിഥുന് 25 എന്നിവര് പിടിയിലായിരിക്കുന്നത്. രക്ഷപെട്ട സംഘത്തെ പുത്തന്കുരിശ് വടവുകോടിനു സമീപത്തുനിന്നാണ് രാത്രി അറസ്റ്റ് ചെയ്തത്. പെരുമ്ബിള്ളി പഴയ പാണാര്പാലം, മറ്റത്താന് കടവ് റോഡ് എന്നിവിടങ്ങളില് ഇരുട്ടായാല് കഞ്ചാവ് സംഘങ്ങളുടെ വിളയാട്ടമാണ്. ലഹരി ഉപയോഗിക്കുന്നവര് തമ്മിലുള്ള സംഘട്ടനങ്ങളും പതിവാണ് , ലഹരിമരുന്ന് സംഘങ്ങളുടെ കുടിപ്പകയാണ് യുവാവിന്റെ മരണത്തില് കലാശിച്ചതെന്നാണ് പോലീസ് നിഗമനം.. മരിച്ച യുവാവിനെതിരേയും നിരവധി കേസുകള് നിലവിലുണ്ട്.. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona